# data[].attributes.body
Učenici 1. c razreda su se upoznali s tehnikom stop animacije.

Pogledali smo prezentaciju o stop animaciji i dva kratka filma.

Potom smo prionuli na posao.

Bavili smo se rastom biljke i sadili grah u razredu pa smo odlučili to prikazati i kroz film.

Učenike smo podijelili u 5 skupina. Svaka skupina je crtala svoj dio rasta biljke graha, od sjemenke do stabljike.

Crteže smo na kraju povezali i snimili.

Jedna zanimljivost - naš film je napravljen uz pomoć 112 fotografija.

Učiteljice: Helena Šćukanec Mihović i Luči Bursać

# data[].attributes.body
U Padletu su učenici prvo izradili naslovnicu pročitane knjige Družba Pere Kvržice, a zatim su nastavili postavljati ostale "ilustracije" koje bi mogle biti unutar te knjige. Shvatili su korisnost i brzinu AI alata za izradu slika, no i koliko moraju znati i upisati detalja kako bi dobili upravo ono što žele. Usput su se zabavljali i smijali kad bi neka fotografija bila sasvim nešto neočekivano, kao vidra obučena u odjeću dječaka, umjesto dječak koji drži vidru.

Iva Magdić

https://padlet.com/erasmusbukovac/dru-ba-pere-kvr-ice-ilustracije-wtbv1t8flovpo062

# data[].attributes.headline
Medijska pismenost u knjižnici i na nastavi njemačkog jezika

# data[].attributes.subject
Medijska pismenost u knjižnici i na nastavi njemačkog jezika

# data[].attributes.body
Učenici 4.b razreda u školskoj knjižnici imali su radionicu medijske pismenosti koju je održala učiteljica njemačkog jezika i školska knjižničarka Mateja Murković. Nakon uvodnog dijela (razgovora o medijima i njihovim vrstama i važnosti, gledanju i slušanju primjera) uslijedio je glavni dio – izrada razrednog časopisa. Učenici su bili podijeljeni u grupe i pomoću izrezanih dijelova njemačkih  starih dječjih časopisa i fotografija s Interneta, vlastitih crteža i pametnih telefona (pretražili su pojmove kako bi napisali kratke rečenice na njemačkom) izrađivali su novinske članke. Svaka je grupa izradila stranicu ili više njih i na taj način nastao je časopis na njemačkom jeziku s rubrikama : Liebe (ljubav), Schule (škola), Sport, Reisen (putovanja)…Stranice su pojedinačno izložene na maloj izložbi, a kasnije spojene u časopis.

4.c je također u knjižnici sudjelovao na radionici medijske pismenosti. Učenici su na računalima rješavali online kvizove (wordwall, genially) i pomoću njih naučili najbitnije pojmove na temu medija na njemačkom jeziku. Nakon toga su slušali kratke vijesti za djecu na njemačkom (tema je sport, a to su zadnjih nekoliko sati radili na nastavi njemačkog pa im pojmovi nisu bili nepoznati). Zadatak je bio zapisati riječi koje su upamtili i pomoću ključnih riječi prepričati vijest, što su odradili vrlo uspješno. Razgovarali smo kako im se svidjela tema i koji emotikon bi vezali uz nju, komentirali smo “smajliće”(emotikone), koje sve poznajemo i što koji predstavlja. Za kraj su ponovno u grupama imali zadatak osmisliti reklamu za izmišljenu supermoć : crtežima i glumom dočarali su kako bi bilo čovjeka pretvoriti u kapibaru, imati čarobna krila i putovati kroz vrijeme i teleportirati se.

Dani medijske pismenosti ponovno su u našoj knjižnici probudile maštu učenika a zanimljive teme omogućile učenje kroz zabavu ;)

# data[].attributes.body
Učenici 7.a razreda sudjelovali su u radionici Ne vjeruj svemu što čuješ, a tema su bile dezinformacije. Nakon što su učenici iznijeli svoja iskustva s dezinformacijama, pogledali su edukativni video o tome što su dezinformacije te koje vrste dezinformacija postoje. Nakon razgovora o videu, učenici su u skupinama čitali tekstove te su trebali uočiti koji je je tekst dezinformacija, a koji je tekst točan. Učenici su zaključili da nije lako razlikovati pravu informaciju od one lažne.

Nataša Gaščić Đurkan

# data[].attributes.body
Zašto su reklame bitne ? Utječe li dobra reklama na kupnju proizvoda? Koliko dugo bi reklame trebale trajati ? Ovo su samo neka pitanja na koje su učenici 4.b pokušali odgovoriti.

Kako bi došli do pravih odgovora, zadatak im je bio osmisliti reklamu za supermoć.

Podijelili su se u 5 skupina te pokušali napraviti što kreativniju reklamu koja će privući najviše pažnje kod gledatelja. Uz odličnu glumu, smijeh i zabavu osmislili su svoje reklame. Tako je nastala reklama za sladoled koji nam daje snagu i letenje, svjetiljka za zaleđivanje, tablete za supermoći...

# data[].attributes.body
Neki naši prvašići su se prvi put susreli s basnom.

Upoznali su tko je bio Ezop i šta je sve pisao.

Naučili su koje su glavne odrednice basne i sve to promjenili u svojim tjednim aktivnostima.

Samostalno su nacrtali i izradili lutke za svoju predstavu.

Nakon pročitane basne krenule se pripreme za dramatizaciju.

Sami su napravili tekst za svoju predstavu i nakon toga uvježbavali svoje izvedbe.

Kad su bili sigurni u svoju izvedbu prezentirali su je pred drugim prvašićima.

Vjekoslava Bibić Štula

# data[].attributes.headline
Medijska pismenost za najmlađe - Slikovnica o medijima - 2.b

# data[].attributes.subject
Medijska pismenost za najmlađe - Slikovnica o medijima - 2.b

# data[].attributes.body
Učenici 2.b razreda susreli su se s pojmom "medijska pismenost" te su radionice započeli razgovorom o značenju tog pojma. Kroz radionice su zajedno čitali "Slikovnicu o medijima", te usporedno s tim odrađivali različite zadatke.

Ella Lakotić

# data[].attributes.headline
Zadatci "Nos" , "Sunce, Mjesec, Zvijezde", "Znak", "Ljubav"

# data[].attributes.subject
Zadatci "Nos" , "Sunce, Mjesec, Zvijezde", "Znak", "Ljubav"

# data[].attributes.body
Zadatak "Nos"

Učenici su doticali svoj nos, istraživajući na taj način njegov oblik i strukturu, puhali su kroz nosnice te promatrali svoj nos u zrcalu. Nakon toga, učenici su pogledali ilustraciju nosa u slikovnici te su ju pokušali dodirnuti i objasniti što osjećaju kao i navesti razlike između dodirivanja vlastitog nosa i nosa u slikovnici. Nakon toga, učenici su pomoću tableta fotografirali i snimali kratke snimke svojih noseva te potom pokušavali prstom dodirnuti napravljene fotografije i snimke. Zaključili su da se snimljene fotografije i snimke razlikuju od pravih noseva te su time zaključili da se i sve pročitano ili viđeno u medijima isto tako može razlikovati od prave istine i realnosti te da treba biti oprezan.

Zadatak "Sunce, Mjesec, Zvijezde"

Učenici su opipavali svoj vrat i zapešća kako bi osjetili otkucaje svog srca, a potom su oponašali otkucaje lupkanjem o klupu. Nakon toga, promotrili su ilustraciju srca u slikovnici i dodirnuli ju te su zaključili da ne osjete ništa. Naučili su što su znakovi i simboli te su samostalno crtali znakove.

Zadatak "Ljubav"

Nastavno na razgovor o znakovima i simbolima, učenici su razgovarali o ljubavi te o srcu koje je njezin simbol. Nakon kratkog razgovora, došli su do zaključka da se pravi osjećaji zaista moraju osjetiti te da ne mogu biti nacrtani ili napisani.

Zadatak "Znak"

Učenici su glas "A" izgovarali na različite načine (tiho, glasno, uplašeno...) a potom su ponovili koja je razlika između glasa i slova.

Po završetku zadatka, u skupinama su osmislili znakove za sretne i tužne glasove "A".

Učenici su na kraju odrađenih zadataka i pročitane slikovnice uz pomoć učiteljice, došli do zaključka kako prilikom korištenja medija treba biti iznimno oprezan i provjeravati činjenjice u čiju istinitost nisu sigurni, a osmislili su i poruke za svoje prijatelje iz hodnika koje će rado podijeliti s njima.

Učiteljica : Ella Lakotić